Suomen kielen nauhoitearkisto

Suomen kielen nauhoitearkisto on suomalainen Kotimaisten kielten keskuksen arkisto, jonne on koottu suomenkielisiä äänitteitä.

Arkiston perusti vuonna 1959 suomen kielen professori Pertti Virtaranta. Arkisto sisältää 24 000 tuntia äänitteitä, joista suurin osa on suomen kielen murteista. Vuoteen 1976 nauhoitearkisto kuului erityisyksikkönä Helsingin yliopiston suomen kielen laitokseen. Vuosina 1976–1983 arkisto oli Kotimaisten kielten keskuksen ja Helsingin yliopiston yhteishallinnossa, kunnes Kotus otti vastuun arkistosta kokonaan. Kaksi kolmasosaa arkiston äänitteistä on digitoitu.

 Lähteet 

Luokka:Suomen arkistot
Luokka:Suomen kieli
Luokka:Kotimaisten kielten keskus